FRIVILLIGHEDENS HUSE ARRANGERER

KØR-SELV-KREA-TUR

TIRSDAG D. 9. APRIL 2024

**Dagens program:**

Kl. 9.00 : Vi mødes på A-Z’s P-plads på nederste del.

 Har du mulighed for at have nogle med, så meddel det

 gerne ved tilmelding, så vi kan fylde bilerne op, og de

 der ikke selv har mulighed for at køre kan komme med.

 Vi kører til rasteplads Himmerland, hvor vi holder en

 lille kaffepause. Medbring selv kaffe, Gurli tager

 rundstykker med.

Kl. ca. 10.30 : Ankomst til Hedens Hørgarn.

Hedens Hørgarn sælger garn/tråd og mønstre m.m. til

broderi – også hardanger, knipling, orkis og har et mindre udvalg af strikke- og hæklegarn.

Hedens Hørgarn er en webshop, med en butik, der kun

har åbent efter aftale.

Kl. ca. 11.50 : Ankomst til Aars, hvor vi spiser frokost, på Café 89.

 Ønsker man at spise andet sted eller gå en tur på egen

 hånd i stedet, er det også en mulighed.

 Til frokost kan der vælges mellem:

 *Frokost Americano Burger:*

230 g kulgrillet bøf med salat, tomat, agurk, løg, baby mix salat, bacon, og cheddarost. Serveres med dagens pommes og hvidløgsmayonnaise

 *Pariserbøf:*

Pandestegt bøf og toastbrød med rå løg, hakkede rødbeder, kapers,

 syltet agurk.

 *Stjerneskud:*

 Med 2 fiskefileter, rejer, æg, asparges, kaviar, champignon, blandet salat

 og thousand island-dressing

 *Pris for frokost kr. 89,00 + drikkevarer*

 Meddel ved tilmelding hvad du ønsker at

 spise, da der så bestilles bord og mad, så vi undgår for

 lang ventetid.

Kl. 13.00 : Afgang fra Aars

Kl. ca. 13.30 : Ankomst til Købmandsgården i Skerping.

 Købmandsgården har et stort udvalg i materialer til

 Patchwork, samt en del strikkegarn. Ligeledes har de

 et stort udvalg af vinterfaste havekrukker og granit.

Kl. 14.00 : Afgang fra Købmandsgården

Kl. ca. 14.10 : Ankomst til ”A Knitters World” i Fjerritslev.

 En strikbutik, der er åbent efter aftale, Bettina går

 meget op i allergivenligt garn og farver selv garn, og

 har opskrifter vi ikke ser andre steder.

 Bettina svarede da jeg skrev og spurgte om vi måtte

 komme forbi:

”Det vil da være superhyggeligt. Jeg fortæller gerne lidt om mit firma og om farvningen og i må gerne se hvor jeg farver og bagefter kan i kigge alt det garn i har lyst til.

 Jeg stiller kaffe, the og vand til rådighed og vil glæde mig til at se jer ”

Kl. ca. 15.15 : Afgang mod Hjørring

Kl. ca. 16.30 : Ankomst A-Z

Deltagerpris : Kr. 6,00 for rundstykke m/smør

 Kr. 80,00 til chaufføren for kørsel.

Bindende tilmelding senest 4. april kl. 12.00 til Tovholder Gurli Kirkedal, tlf. 41 22 55 31 mail.: gurli.kirkedal@hjoerring.dk – tilmelding sker efter først til mølle, da der er begrænsede pladser p.g.a. plads i butikkerne.

